چہرۂ محمد

رسول اللہ  کا چہرۂ مبارک گورا،پرکشش،گول،روشن رنگ،سرخی آمیز تھا۔ چودھویں کی چاند کی طرح جگمگاتا ہوا۔ جب آپ  خوش ہوتے تو چہرہ مبارک اس طرح دمک اٹھتا گویا چاند کا ایک ٹکڑا ہے۔ دھاریاں اس طرح چمکتی گویا روشن بادل چمکتا ہے۔ اور ایسا لگتا تھا تھا کہ سورج رسول  کے چہرے میں دوڑتا ہے (پُرنور تھا)۔گویا اگر کوئی حضور  کو دیکھتا تو طلوع ہوتے ہوئے سورج کو دیکھتا۔ چہرے پر پسینہ یوں محسوس ہوتا کہ گویا موتی ہے۔ اور پسینے کی خوشبو خالص مشک سے بھی بڑھ کر ہوتی۔ اور جب آپ  غصہ ہوتے تو چہرہ مبارک یوں سرخ ہوجاتے گویا آپ کے مبارک رخسار پر قرمزی انگور نچوڑ دیے گئے ہیں۔ آپ کے دونوں رخسار ہلکے اور پیشانی کشادہ، ابرو کماندار باریک،اور کامل تھے اور باہم ملے ہوئے نہ تھے اور یہ بھی کہا جاتا ہے کہ ملے ہوئے تھے۔ آپ  کی آنکھیں کشادہ تھیں،اور ان کی سفیدی میں سرخی آمیزش تھی،پتلی سخت سیاہ تھی،پلکوں کے بال لمبے اور گھنے تھے،کوئی دیکھتا تو یوں محسوس کرتا گویا آنکھو میں آپ  نے سرمہ لگایا ہے۔ اس کے علاوہ آپ  کی ناک کا بانسہ بلند اور خم تھا یوں محسوس ہوتا گویا اس پر نور بلند ہے۔ دونوں کان مکمل اور منہ خوبصورت اور بڑا تھا۔ سامنے کے دونوں دانتوں میں ذرا سا فاصلہ تھا،بقیہ دانت بھی الگ الگ تھے،غرض آپ  کے دانت سب سے خوبصورت تھے۔
آپ  کی داڑھی مبارک انتہائی خوبصورت،گھنی،کنپٹی سے کنپٹی تک بھرپور،سینے کو بھرے ہوئی اور سخت کالی رنگ کی تھی۔ صرف دونوں کنپٹیوں اور داڑھی بچہ میں بیس یا ایک روایت کے مطابق سترہ بال سفید تھے باقی پوری داڑھی کے بال کالے رنگ کے تھے۔

حوالہ جات 

محمد بن عبد اللہ